《水调歌头 寿贞素兄》
元代·舒逊

稀年古来少，何况又逾三。双瞳炯炯凝碧，白发更盈簪。刚把残冬留住，先借新春四日，拚醉倚晴酣。荣悴付定命，艰险任经谙。舞斑衣，沽腊酝，典春衫。觥筹兄弟交错，同是鬓＊＊。自喜衣冠奕世，未堕诗书如线，此外更何惭。笑问梅花信，春已到枝南。

作者简介：明间徽州绩溪人，字士谦，号可庵。舒頔弟。有《搜括集》。